Николай Соколов
Кой къде зимува

chitanka.info

Щом снегът забръска

и горняк засвири,

всяка животинка

зимна стряха дири.

Лиса опашата

хуква под скалата,

катеричка трупа

желъди в хралупа.

Ежко покрай друма

се завива с шума.

Баба Меца сива

зимен сън заспива,

крие си кожуха

в пещерата глуха.

Само Заю Баю

в трънката трепери,

че от страх не може

дом да си намери…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.